|  |  |  |  |  |
| --- | --- | --- | --- | --- |
| Številka: | 43001-255/2020-04 |  | oznaka naročila: | A-105/20 S |
| Datum: | 13.10.2020 |  | MFERAC: | 2431-20-000953/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projekta DGD in PZI povezovalne ceste med R2-449/0315 Lenart – G. Radgona in R2-433/1288 Lenart - Trate** |

**JN006056/2020-B01 - A-105/20; datum objave: 01.10.2020**

**Datum prejema: 13.10.2020   15:16**

**Vprašanje:**

Spoštovani,  
  
1. V Projektni nalogi je v točki 7.3.9. Študija obremenitve s hrupom s predlogom protihrupne zaščite v poglavju Predlog oblikovanja aktivne protihrupne zaščite zapisano, da je projektant dolžan izdelati predlog oblikovanja protihrupnih ograj z oceno stroškov in pri predlogu oblikovanja upoštevati določila OPPN.  
  
V 22. členu OPPN je v drugi točki zapisano: Za zaščito pred poplavnimi vodami se na območju OPPN teren dvigne za 1,5m nad obstoječi teren oz. za 0,5 m nad koto visokih vod, v tretji točki pa je zapisano : Na poplavnem območju ni dovoljena postavitev ograj ali drugih objektov s polnim prerezom, ki bi lahko ovirali pot poplavni vodi.  
  
Topografsko trasa poteka na najnižjem delu terena ob vznožju brega s posameznimi stanovanjskimi objekti na severni strani, na južni stani pa je zelena bariera drevesnega pasu ob vodotoku.  
  
Ker se ti dve zahtevi izključujeta, prosimo za razlago.  
  
2. Glede na dejstvo, da večina predvidene trase poteka med kmetijskimi površinami prve kategorije izven ureditvenega območja naselja , (ki v osnutku OPN v pripravi ostaja nespremenjen), sprašujemo, ali je oprema ceste na nasipu zaradi poplav, s saditvijo dvojnega drevoreda poleg obojestranskega pločnika in kolesarske steze ter opremljenostjo z javno razsvetljavo smiselna (racionalna) in ali bi bila dopustna v tem delu sprememba oziroma odstopanje od projektne naloge.  
  
Za odgovor se vam zahvaljujemo

**Odgovor:**

Naročnik ne bo spremenil specifikacije naročila. Teme, ki jih navajate, bodo lahko predmet koordinacijskih sestankov med projektantom, inženirjem in naročnikom v fazi izdelave projekta.